NETFLIX-SARJA
Pankkeja elvytetään! Meidät on myyty!
Minulla on yksi kysymys. Luotatko hallitukseen?
Minä en aina luota. He elvyttävät Wall Streetiä,
kun kansalaiset kärsivät. Hyökkäävät mielenosoittajien kimpuun.
Ja tiedän, mitä kuljetusturvallisuusvirasto tekee -
takavarikoimilleen kannabiskarkeille.
Pankkeja elvytetään! Meidät on myyty!
Tajusin, että on yksi asia,
jossa luotamme ehdoitta hallitukseen joka päivä.
Käytämme rahaa, joka on täysin luottamukseen perustuva järjestelmä.
Ainut syy, miksi tämä selluloosan palanen on arvokas,
on se, että hallitus sanoo niin ja me kaikki uskomme,
kun he sanovat niin.
On hassua, että -
setelissä lukee "luotamme Jumalaan", mutta minä olen ateisti.
En luota jumalaan, kiroan jumalan.
Noh, se on yhteensattuma. Ei, me luotamme hallitukseen.
Siksi kukaan meistä ei halua maksua velkakirjoina -
tai nimmareilla varustettuina julkkisten kuvina.
Voinko maksaa Danny DeVitoilla? -Vain käteinen kelpaa, Bob.
Entä Johnny Cash? -Kuka?
LIMONADIA
Mutta kaikki hyväksyvät vanhan kunnon kahisevan.
Dollari? Luuletko, että nyt on vuosi 1990?
Viisi taalaa per muki, vaari.
Me kaikki vanhenemme joskus.
Ajattelin ennen, että hallitus koskee rahoihini -
vain kun maksan veroja -
tai silloin, kun lahjoin tuomarin,
mutta selvisikin, että luotamme hallitukseen niin paljon,
että se vaikuttaa talouteemme joka hetki.
Miten käy, kun luottamus murenee?
RAHA
Pidän itsestäänselvyytenä, että pankkiin laittamani raha -
pysyy siellä. Mutta miksi?
Miksi annan säästöni kasvottomalle yritykselle?
He eivät anna minulle edes kynää.
Vielä vuosisata sitten amerikkalaiset eivät luottaneet pankkeihin.
Sillon pankeilla oli tapana… kaatua…
ja kun niin kävi, rahat olivat mennyttä.
Hei komistus, kaapit ovat tyhjillään ja lapset itkevät.
Minun on laskettava hilut, tai paistettava ankka.
Pahoittelen,
lama on saanut taseen punaisemmaksi kuin W.C. Fieldsin nenä.
Käteiset ovat kateissa.
Kansalaiset pelkäsivät niin paljon säästöjensä menettämistä,
että pienikin merkki epävakaudesta aiheutti paniikin.
Hei, nämä tekopyhät huijarit eivät tee hyvää käteiselle!
Tallettajat kiirehtivät pankkeihin -
ja yrittivät nostaa kaikki säästönsä kerralla.
Tätä kutsuttiin talletuspaoksi,
joka saattoi ajaa jopa terveet pankit vararikkoon -
ja johtaa tuhoisaan sulkemisaaltoon.
Suuren laman aikana yli 9000 pankkia kaatui.
Kansalaiset menettivät miljardeja. Talous pysähtyi,
ja julkinen protestointi pakotti presidentti Rooseveltin toimimaan.
Yksi kerrallaan.
Menetin kaikki säästöni.
Menetin kaikki pontikasta saamani tulot.
Luulin, että meidän kaikkien piti pukeutua tynnyriin?
Hyvä on, ehdotan seuraavaa.
Luottamuksen palauttamiseksi -
luomme liittovaltion talletusvakuusjärjestelmän.
Säästönne on tästä eteenpäin vakuutettu -
Yhdysvaltain hallituksen täyden usko- ja luottolausekkeen nojalla.
Mitä, jos pankki palaa poroksi?
Saatte rahanne takaisin.
Entä, jos Bonnie ja Clyde ilmestyvät hölmöilemään?
Saatte rahat takaisin!
Entä, jos saatte sähkeen,
jossa pyydetään pukeutumaan tynnyriin, mutta kukaan ei pukeudu?
Sekin on taattu!
FDIC LIITTOVALTION TALLETUSVAKUUSJÄRJESTELMÄ
Voinko nostaa yhden pennyn? Kiitos paljon.
Aikanaan tätä pidettiin epätavallisena toimenpiteenä, mutta se toimi.
FDIC tasapainotti pankkijärjestelmän, palautti luottamuksen siihen -
ja talletuspako jäi menneisyyteen.
Jos näet pankissa FDIC:n logon,
tiedät, että varasi on täysin vakuutettu 250 000 dollariin asti per tili -
liittovaltion hallituksen toimesta.
Vuodesta 1933 lähtien vakuutetuista säästöistä ei ole menetetty penniäkään.
Se on huomattava saavutus siksikin, että pankkeja kaatuu edelleen.
Nykyään paniikin sijasta -
FDIC ilmestyy paikalle niin huomaamattomasti, että kukaan ei tajua.
Miten he tekevät sen?
Kruuna, ja mennään katsomaan, klaavasta ohjelma loppuu tähän.
Voi hitsi? No, tätä ei lasketa. Uudestaan.
Hei!
LIITTOVALTION TALLETUSVAKUUSJÄRJESTELMÄ
Hei siellä. -Hei ja tervetuloa FDIC:hin.
Tämä on pankkimaisin paikka ikinä.
Tulehan esittelykierrokselle. Mallinnamme tänään erästä tilannetta.
Oikeasti? -Olen kertonut heille, että -
kutsun sinut seuraamaan tapaamista.
Haluaisitko?
Olisi uskomatonta päästä näkemään, miten pankki kaatuu.
Mennään ylös. -Mennään.
Tässä he ovat, huomenta vain. -Hurjaa, hei kaikille.
Kiitos, että sain tulla. Onpa virallista. Minua jännittää.
Eli tervetuloa kaikille johdon briefingiin.
Edustamme ABC Banking Companya. Koodinimi on Kodiak.
Pankki perustettiin vuonna 1948,
ja sillä on 23 haarakonttoria kahdessa osavaltiossa.
Pankki on ollut tappiollinen useamman kvartaalin,
mistä syystä olemme luoneet ratkaisuksi uuden strategian.
Ryhmä työskentelee viikonlopun ajan,
ja vakuutetuilla tallettajilla on koko ajan pääsy rahavaroihinsa.
Haluamme, että pankki aukeaa kuten aina maanantaina kello 8.30.
Tämä pankki on siis kaatumassa,
joten 60 000 ihmistä, joilla on tili täällä,
ei tiedä mitään siitä, mistä te keskustelette täällä…
Eivät tiedä. Me yritämme työskennellä piilossa -
turvataksemme talousjärjestelmän vakautta -
ja etteivät tallettajat häiriinny.
Eli jos pankki kaatuu ettekä löydä ostajapankkia,
FDIC päätyy omistamaan kaiken, mitä pankki omistaa?
Näin voi käydä,
mutta joskus voimme ottaa omistukseen asioita,
joita ostajapankki ei halua omistaa.
Niinkö, kuten mitä?
Aikanaan 80-luvulla meillä oli pieni osuus Dallas Cowboysta.
Hyvin lyhyen aikaa. -Oikeasti?
Saitteko vapaalippuja?
Valitettavasti emme. -Harmin paikka.
Meillä oli oikeudet kauhuleffaan, jonka tähtinä olivat -
George Clooney ja Charlie Sheen.
Sen nimi taisi olla Grizzlies II.
Kuinka usein tällaista käy?
Koko ajan vähemmän ja vähemmän, koska talous voi erittäin hyvin,
mutta meillä oli erityinen ajanjakso,
jonka ehkä muistatte vuodelta 2008.
Silloin suljettiin satoja pankkeja.
Vuoden 2008 on täytynyt olla todella kiireistä aikaa.
Tärkeää on ymmärtää, että pankkikriisin ratkaisu -
ei kuulu veronmaksajille.
Meillä on talletusvakuusrahasto, jota pankit rahoittavat maksamalla -
vakuutusmaksuja riskiprofiilinsa mukaan.
Rakastan tätä. Pankit maksavat.
Jos se oli heidän vikansa.
Menemme pankin konttoriin -
ja harjoittelemme sulkemispuheen,
joka esitetään perjantaina pankin sulkeutuessa.
Tehdään niin.
Hyvä on, ensinnäkin minulle on annettu tämä kunniapinssi -
ojennettavaksi sinulle. -Mitä? Upea.
Olen nyt FDIC:n viranomainen. -Olet valmiina lähtöön. Näytät hyvältä.
Voisit oikeasti hoitaa homman.
Tiedätkö mitä? Tuli tyylikäs olo.
No niin. Olemme lukkojen takana.
Perinteistä.
Ajattelin esitellä tilannetta ennen kuin menemme sisälle.
FDIC:n edustajina emme pidä pankin kaatumisesta, olemme paikalla -
vain varmuuden vuoksi. Tilanne täytyy -
käsitellä hienotunteisesti.
Yritän suhtautua ammattimaisesti ja myötätuntoisesti.
Yritän käyttäytyä arvostavasti.
Ammattimainen, myötätuntoinen, arvostava.
Erinomaista. -Hoidetaan homma.
Hei, voisitteko kertoa, missä pankinjohtaja on?
Kyllä.
Hei, oletko Jerry? -Olen.
Hauska tutustua. Olen Tyler Caviness FDIC:stä.
Tässä kohtaa kertoisin pankinjohtajalle,
kuka olen ja miksi olemme siellä.
Saanko minä kertoa sen? -Ole hyvä.
Olen pahoillani,
mutta tuomme FDIC:stä virallisen tiedon, että pankkinne on kaatunut.
Kun viimeinen asiakas on lähtenyt, lukitkaa ovi -
ja kerätkää henkilökunta kuuntelemaan virallista ilmoitusta.
Selvä.
Se meni aika hyvin. Ei hätää.
Normaalisti emme sano, että pankki on kaatunut.
Haluamme sanoa sen aivan -
viimeiseksi, kun osavaltio -
käytännössä sulkee pankin.
Ehkä hän ajattelee: "Juhlistavat varmaan syntymäpäivääni."
Aivan. -Eikö?
Todennäköistä on, että hän tietää, miksi tulimme.
Kokoontukaa paikalle! Meillä on tänä iltana ilmoitusasiaa.
Hei kaikille, olen Tyler Caviness,
liittovaltion talletusvakuusrahastosta.
Hauska tutustua. Kuten osavaltio on ilmoittanut,
pankkinne on kaatunut,
ja FDIC on tullut ratkaisemaan tilanteen.
Hyvät uutiset ovat, että FDIC on päässyt sopimukseen -
jälleenvakuuttajan kanssa, joka lunastaa kaikki talletukset -
ja kaikki laitoksen varat.
Pankki avautuu uudelleen maanantaina -
uudella nimellä varustettuna.
Luvassa on paljon töitä,
ja olemme kiitollisia tarjoamastanne tuesta.
Nyt haluamme esitellä teille ostajapankin.
Kiitos.
Se meni hyvin.
Kiitos. -Tuntuiko se kiusalliselta tai oudolta?
Hieman kiusalliselta,
koska yleensä, kun puhun ihmisille,
he nauravat lopuksi. Tällä kertaa -
näin paljon huolestuneita ilmeitä.
Kyllä. -Miltä se sinusta tuntuu?
Sitä tottuu olemaan paikalla -
kertomassa ihmisille, mitä on tapahtunut -
ja auttamassa heitä selviämään.
Olemme taustalla huolehtineet kaikesta,
eli mitään ei tapahdu.
Pyrimme siihen.
Ei tapahtumia. Jos olen pankin asiakas,
pankkikorttini toimii koko viikonlopun?
Noin viikon kuluttua saan sähköpostin:
"Pankilla on uusi nimi", ja mietin ketä kiinnostaa,
virallinen kirje… mitä väliä.
Elämä jatkuu. -Kyllä!
Te ette aiheuta mitään häiriötä.
Aivan. -Ihmeellistä.
Kiitos paljon.
Hyvää päivänjatkoa. -Samoin.
Tämä on täysin uskomatonta.
En tiedä miten sinusta,
mutta minusta tämä on hallituksen kaikkien aikojen tehokkain ohjelma.
FDIC:n työntekijät ovat poistaneet pankkien kaatumisriskin niin tehokkaasti,
että rahoillemme ei käy mitään, emmekä edes kuule koko asiasta.
Jos he eivät loisi luottamusta,
taloutemme pysähtyisi.
Mutta hetkinen,
pankkien kaatuminen on vasta yksi paha asia, mikä rahoja voi kohdata.
Mitä liittovaltio tekee -
suojatakseen meitä kaikilta muilta taloudellisilta uhkakuvilta?
Tämän ohjelman piti ilmestyä vuosi sitten -
Mutta arvaat varmaan, mikä tapahtuma muutti maailmaa -
viikko sen jälkeen, kun käsikirjoitus oli valmis?
En tarkoita Animal Crossing: New Horizons -pelin julkaisemista.
Vaikka se saikin minut lopettamaan työt yli vuoden ajaksi.
Ei, korona iski.
Kuten monet muutkin yritykset ympäri maata,
mekin jouduimme sulkemaan ovet. Se oli pelottavaa aikaa.
Miljoonat amerikkalaiset jäivät työttömiksi, pörssi sukelsi -
ja taloudesta katosi biljoonia dollareita -
nopeammin kuin mitä Quibi katosi puhelimistamme.
Se oli aikaa, jolloin kaikki keikkatyöläisistä toimitusjohtajiin -
pyysivät apua hallitukselta.
Mitä he tekivät?
SULJETTU KORONASTA JOHTUEN
Heittivät seteleitä ilmaan. Biljoonia dollareita työttömille,
kannustimia, pienyrityslainoja ja yrityksille verohelpotuksia.
Käteisen syytäminen markkinoille ei tasapainottanut taloutta,
ja huomasin katselevani CNBC:tä ja miettiväni,
"Ensinnäkin, milloin Leijonan luolan uusinnat alkavat? Tämä on tylsää."
Mikä tärkeämpää, mietin, mistä kaikki elvytysraha tulee,
ja kuka siitä hyötyy? Me kansalaiset vai miljonäärit?
Vastaukset näihin kysymyksiin voivat hämmästyttää.
MAAGINEN ILTA LIITTOVALTION KANSSA
Hyvä yleisö, olen Penn Jillette ja tässä parini Teller.
Elvyttäminen voi tuntua tyrmistyttävältä, hämmentävältä tai huijaukselta,
mutta teitä ei ole huijattu.
Olemme täällä kertomassa, miten temppu tehdään.
Teller esittää hallitusta,
ja nämä pinot vanhaa kunnon amerikkalaista kahisevaa,
ovat rahaa, joka virtaa taloudessa.
Onnelliset ihmiset ostavat ruokaa ja ottavat pankkilainoja -
ja pelaavat uhkapeliä. Maltetaanpa hieman.
Talouden romahtaessa ihmiset pelästyvät.
Kaikki toiminta lakkaa,
ja biljoonia dollareita kirjaimellisesti katoaa kierrosta.
Oi paniikki ja kurjuus, rahamarkkinoiden rattaat keinahtavat paikalleen.
Kukaan ei enää osta jääkahvia -
tai Ford F-150 automallia.
Kapitalismin turvaamiseksi hallituksen on pistettävä käteistä -
järjestelmään, jotta talous saadaan taas virtaamaan.
Tarvitaan vapaaehtoisia tuomaan käteistä.
Älä kitsastele.
Tulehan esiin, niin tiedämme, että osallistut.
Hei, minä. Minä, ottakaa minun rahani!
Ok, herra Rahakassi, koska teillä on varaa,
ryhtykää te pankiksi?
Teller tässä on valtiovarainministeriö.
Setä Samuli tarvitsee 2,2 biljoonaa dollaria -
talouden rohkaisemiseen.
Joten hän tekee, mitä hän tekee aina, kun tarvitsee rahaa.
Hän lainaa sitä sijoittajilta, muilta mailta ja sinulta eli pankilta.
Vau! Aikamoinen nippu sinulla siinä.
Yritätkö kompensoida jotain?
Älä vastaa.
Hallitus ottaa lainarahat ja käyttää ne työttömyyteen,
elvytykseen ja muuhun toimintaan, jota talouden liikuttamiseen tarvitaan.
Vastineena pankki saa valtion obligaation,
mikä on hieno tapa puhua hevonpaskaa, sanoa "olen sinulle velkaa".
Sama pätee muihin pankkeihin ja yrityksiin, jotka ovat yhtä veloissaan -
kuin vastavalmistuneet maisterit.
Kuka muu haluaa lainata Setä Samulille parisataatuhatta miljardia?
Miksi kaikki suostuvat tähän?
Kyllä he vain suostuvat.
Yritykset ja muut maat lainaavat innokkaasti hallitukselle,
koska hallituksella on supervoimia.
Suurin ja pahin kusipää koko maailmassa!
Se tekee meistä… turvallisen vedon.
USA:n hallitus muistuttaa hieman Lannistereja,
me aina maksamme velkamme -
ja aloitamme paljon tarpeettomia sotia.
Eli hallitus myöntää lainaa koko ajan,
mutta kriisissä kaikki lainaavat yhtä aikaa todella paljon.
Kaksi biljoonaa lainaa sen päälle, mitä normaalisti kulutetaan?
Eikö tunnu hullulta?
Siksi meillä on vielä yksi ässä hihassa -
siltä varalta, että pankit hermostuvat.
Sen nimi on "liittovaltio". Jos vielä muistat, annoimme kaikille pankeille -
ison nipun obligaatioita eli velkakirjoja, eikö niin?
Miksette maksa niitä nyt pois?
Mitä?
Niin, hallitus on maksanut takaisin kaikki velkakirjat.
Nyt voitte ottaa lainaa, sijoittaa yrityksiin -
ja antaa toimitusjohtajille oikein lihavat bonukset.
Mistä nämä kaikki rahat tulivat?
No, tämä ei olisi Penn & Teller show,
jos emme paljastaisi temppua.
Hallituksen Yhdysvaltain keskuspankki -
yksinkertaisesti näppäilee numeroita tietokoneeseen -
ja lisää nollia pankkitilin saldoon.
Mitä? He siis tekevät rahaa tyhjästä?
Totta. Liittovaltion hallitus kirjaimellisesti -
kontrolloi sitä, kuinka paljon rahaa on, mikä antaa sille yksin -
vallan elvyttää talouskriisissä.
Se toimii, koska pankit luottavat siihen, että hallitus -
maksaa aina lainansa takaisin.
Hämmästyttävää. Mutta minä...
Ei. Siinä kaikki.
Minä olen Penn Jillette ja me olemme Penn & Teller.
Kuka ikinä oletkaan, häivy siitä lavalta. Mene pois!
Mietitäänpä vähän. Siis taikatemppu, mutta -
miten käy, jos et ole pankki?
Suuret miljonäärit Wall Streetillä -
luottavat, että hallitus huolehtii heistä kriisissä,
mutta voiko keskivertokansalainen luottaa, että hallitus elvyttää heitä,
kun käteinen osuu tuulettimeen?
Hei, Adam.
Hei, Sandra. Hei, Claudia. Kiitos paljon.
Eipä kestä. -Täällä on ihanaa.
Oi, kiitos. -Kiitos.
Mitä teillä tässä on?
Meillä oli päiväkoti, joka jouduttiin sulkemaan.
Me neljä olemme kuvassa. Isäni on tässä ja tietenkin minä, Claudia.
Ja tässä on veljeni avaamassa koulua.
Suuret avajaiset. -Kyllä.
Minulla olisi kysymys, jota olen aina miettinyt.
Mistä avajaisiin saa tuollaiset isot sakset?
Kaikilla yrityksillä oli vaikeat ajat koronan takia.
Kertokaahan teidän tarinanne.
Meillä oli tilaa 55 lapselle -
kuusiviikkoisista 5-vuotiaisiin.
Suurin osa lasten vanhemmista työskenteli päivystyksessä -
tai supermarketeissa.
Me hoidimme tärkeiden työntekijöiden lapsia.
Olitte tärkeä apu tärkeille ihmisille.
Kyllä. -Juuri niin.
Yritimme selvittää,
voisivatko työntekijämme palata? Onko turvallista palata?
Osa työntekijöistä ei palannut.
Meille palasi neljä tai viisi lasta takaisin.
Se oli sekavaa.
Kuulostaa siltä, että tilanne oli taloudellisesti raskas teille.
Yritimme suunnitella ja yritimme kovasti selvitä...
Oli äitimme kuoleman vuosipäivä,
mikä on muutenkin raskas päivä. -Varmasti on.
Siskoni soitti minulle ja sanoi: "Hei, katsoin numeroita uudestaan -
ja ne... emme selviä."
Tiesimme, että se vaikutti -
ei ainoastaan meihin -
tai lapsiin, joilta lähti hoitopaikka.
Työntekijät menettävät tulonlähteen.
Teillä oli pino isoja velkakirjoja allekirjoitettuna,
eikö niin? -Kyllä.
Ja suuri osa niistä oli PPP-lainoja -
jotka on tarkoitettu suojaamaan työntekijän palkansaanti,
jotta kaltaistenne yritysten -
ei tarvitsisi irtisanoa. -Aivan!
Saitteko sellaisen lainan? -Kyllä, mutta -
se oli 6000 dollaria.
Sen verran me saimme.
Siinä kaikki, piste? -Kyllä.
Jos teillä oli kuusi työntekijää, se ei kattanut edes kuukauden palkkoja.
Ei niin. Toisesta ja kolmannesta lainasta tuli kieltävä päätös.
Ja se johtui... en tiedä mistä. -Miksi kieltävä päätös?
Sitä ei koskaan kerrottu. -Ei niin.
Minkähän takia?
Koska meillä on vain tämä pikkuruinen koulu ja sen johdossa kaksi naista.
Emme ole riittävän kovaäänisiä.
Se on ihan syvältä. -Niin on.
Kyllä! Samaa mieltä -Niin minäkin.
Voimmeko mennä katsomaan?
Kyllä, tottakai.
Piipahdan mielelläni taas katsomaan pientä keltaista taloa.
Palaan ensimmäistä kertaa tänne.
Tämän seinän takanako? -Kyllä.
En pääse enää sisälle.
Ehkä tuotanto voi hankkia meille tikapuut tai vastaavat?
Mahtavaa. Kiitos, Kendall.
Herranjestas, tämä on söpö.
Näyttää niin surulliselta.
Normaalisti täällä olisi lapsia leikkimässä ja rymyämässä.
Meidän piti kerätä tavaramme, ne, mitä saimme mukaan, ja lähteä.
Yhteisö tarvitsee tällaisia paikkoja,
joista joku huolehtii ja joita joku rakastaa yhtä paljon kuin me.
Aivan. Te tuitte yhteisöä merkittävällä tavalla,
mutta kriisin koittaessa,
kun hallitus asensi valtavan turvaverkon,
verkon aukot olivat liian isoja teille,
ja pääsitte putoamaan. -Suoraan läpi.
Millainen järjestelmä -
olisi sinusta tukenut teitä riittävästi,
miltä se olisi näyttänyt?
Minulle riittäisi, että minua kuunneltaisiin.
Tai olisi joku, jolle voisi soittaa.
Pikkiriikkinen hallinto. -Kyllä, ehdottomasti.
Sellainen, joka palvelisi.
Pikkuinen yritys, juuri niin!
Kiitos, että kerroit tarinasi meille. En pysty kylliksi kiittämään.
Kiitos, että sain kertoa tarinan pikkiriikkisestä yrityksestäni.
Voinko halata sinua?
Tottakai. Kiitos. -Kiitos paljon.
No niin.. -Heippa.
Sandran tarina saa minut vihaiseksi, eikä hän ole yksittäistapaus.
Kuinka monta Sandraa sinä tunnet?
Hitto, kuinka moni teistä oli itse Sandra?
Odottamassa turvaköyttä, jota koskaan ei ilmestynyt?
Miten on mahdollista, että hallitus saa taivaan satamaan rahaa,
ja silti epäonnistuu toistuvasti -
antamasta mitään ihmisille, jotka eniten apua tarvitsisivat.
Tutkimme asiaa tarkemmin, ja vastaus ei taida yhtään lievittää suuttumustasi.
Katsohan, kun tässä maassa vallitsee kaksi hyvin erilaista järjestelmää,
joiden avulla elvytysrahaa jaetaan,
yksi rikkaille ja toinen kaikille muille.
Pankeilla ja suuryrityksillä on suora ja tehokas pääsy hallituksen rahoihin.
Se muistuttaa bisnesluokassa lentämistä.
Lama on niin masentavaa aikaa, että tarvitsen nyt heti lipun Money Towniin.
Tottakai. Miten maksatte?
Laskin liikkeelle velkakirjoja.
Se on, kuten tiedät, hieno tapa sanoa "olen sinulle velkaa".
Hienoa.
Me keskuspankissa ostaisimme nämä tosi mielellämme teiltä.
Yksi lippu Money Towniin.
Nauttikaa maksuttomasta matalakorkoisesta roséstamme.
Toivottavasti voimme elvyttää pian uudestaan.
Kiitti.
Muut eivät voi laittaa liikkeelle velkakirjoja,
joten sellaista apua ei ole tarjolla.
Sen sijaan olemme jumissa talouden kanssa.
Ravintolani on taistellut sulusta asti.
Saisinko lipun Money Towniin?
Voitteko laittaa liikkeelle velkakirjoja?
En… Mikä sellainen on?
Joudutte odottamaan tuolla.
Matkustajaluokkakin on mukava. Kuin lento ilman varausta jouluaattona.
Liittovaltion virasto, joka jakoi koronatukia pienyrityksille,
on nimeltään Small Business Administration.
Virasto itse on niin pieni,
että se joutui ulkoistamaan työnsä pankeille.
Seuraava!
Minun on päästävä Money Towniin. Minulla on perhe ja kymmenen alaista.
Ehdottomasti. Jonoon vain, autan mielelläni.
Kunhan saan osuuteni.
Tämä on todellista. SBA:n koronalainaohjelman aikaan -
pankit saivat osuuden jokaisesta lainasta -
ja porsaanreikä laissa salli jopa isojen yritysten,
kuten ravintolaketjujen, ottaa lainaa.
Tässä laina teille herra P.F. Chang ja yksi teille Ruth's,
ja ystävällenne Chrisille.
Toivottavasti pieni pihvi-imperiuminne selviytyy.
Mitä helvettiä?
Tajusimme, että tienaamme enemmän -
antamalla pari isoa lainaa isoille yrityksille -
pienyritykselle annettavien pienten lainojen sijasta.
Joten näillä mennään. Seuraava!
Se saattaisi selittää, miksi useimmissa suurkaupungeissa -
valkoihoisten alueilla yritykset -
saivat enemmän lainoja kuin muut yhteisöt.
Mutta kaiken pienyritysten saaman huomion jälkeen,
arvaatko, keitä oikeasti viilattiin linssiin? Työntekijöitä.
Heidän tukensa jaettiin työllisyysjärjestelmän kautta,
ja se on kuin… kamalin bussimatka, jolla koskaan olet ollut.
Jos olet koskaan ollut työttömänä Yhdysvalloissa,
tiedät jo, että systeemi on vinksallaan.
Se on kuin rähjäinen tilkkutäkki, ja toimii eri tavalla joka osavaltiossa.
Moni työllisyysjärjestelmä on kärsinyt vuosia rahoitusvajeesta.
No niin, kullanmurut.
En pysty juurikaan auttamaan tänään,
joten toimin hitaasti ja palvelen yhtä kerrallaan.
Kuka oli täällä ensimmäisenä?
Kun ennennäkemätön työttömyysaalto iski vuonna 2020,
järjestelmä ei pystynyt käsittelemään -
läheskään kaikkia hakemuksia.
Halvattu!
Minulle ei anneta teroitinta, joten ei auta kuin veistää.
Siksi pelkästään työttömyydestä ilmoittaminen oli pandemian aikaan -
byrokraattinen painajainen.
Pulassa olevat kansalaiset joutuivat jonottamaan tunteja -
ja odottamaan kuukausia helpotusta tilanteeseen.
Sillä välin suurimmat yritykset rentoutuivat bisnesluokassa.
Miten voin olla näin väsynyt, nukuin niin hyvin lentokoneessa.
VIERAILE KAUNIISSA MONEY TOWNISSA
Kun korona sulki kaiken,
tuotantoyhtiöni sai PPP-lainan aivan kuten Sandra,
mutta vaikkei työmme ole yhtä tärkeää, Sandrahan huolehtii lapsista,
minä teen vitsejä kynistä,
me saimme apua nopeammin kuin hän ainoastaan,
koska meillä on houkuttelevampi kirjanpitäjä isommassa pankissa.
Minulla oli enemmän, joten sain enemmän.
Se on noloa, hävettävää, nurinkurista.
Mutta koko järjestelmästä on kyhätty sellainen.
Onko siis ihme, että niin moni on lakannut uskomasta järjestelmään?
Hei limutyttö, mikä hätänä?
Kuule vanhus, lopetan leikin. En saanut koskaan PPP-lainaa,
eikä kukaan halua käyttää tukipakettiaan limuun.
Menen töihin Amazonille ja saan palkan lahjakortteina.
Limutyttö, ei.
Talousjärjestelmä ja hallitus ovat riippuvaisia luottamuksesta.
Jos emme luota siihen, että rahat ovat turvassa pankissa,
emmekä usko hallituksen pitävän meistä huolta kriisin koittaessa,
jos emme usko, että tämä muste paperilla on dollarin arvoinen,
järjestelmä romuttuu.
Se on riskinä,
jos hallitus ei onnistu pitämään lupauksiaan.
Selvisi, että talous ja hallitus -
ovat kuin Helinä-keiju.
Jos siihen ei usko, se putoaa kuolleena maahan.
Mutta niin ei ole pakko käydä.
Parempi järjestelmä on mahdollinen,
ja hallitus voi luoda sellaisen, jos se vain yrittää.
Samat ihmiset perustivat FDIC:n,
joka ennustaa hurrikaanien reitit,
ja lähetti ihmisen Kuuhun.
Siitä puheenollen…
PERUSTUU MICHAEL LEWISIN TEOKSEEN THE FIFTH RISK
Tekstitys: Jaana Puhakainen